Kereta kebal Panzer IV

Panzerkampfwagen IV (Pz.Kpfw. IV), biasanya dikenali sebagai Panzer IV, adalah kereta kebal serdahana yang dibangunkan oleh Nazi Jerman pada akhir 1930-an dan digunakan dengan meluasnya semasa Perang Dunia Kedua. Nama inventori pelurunya adalah Sd.Kfz. 161.

Panzer IV adalah kereta kebal Jerman yang paling banyak dihasilkan dan kenderaan perisai kedua yang paling banyak dibuat oleh Jerman selama Perang Dunia Kedua, dengan sekitar 8,500 dibina. Sebagai kereta kebal Jerman paling meluas dihasilkan dan digunakan semasa Perang Dunia Kedua, kereta kebal Panzer IV digunakan sebagai asas bagi kebanyakan kenderaan tempur lain, termasuk pemusnah kereta kebal Sturmgeschütz IV, senjata anti pesawat gerak sendiri Wirbelwind, dan meriam gerak sendiri Brummbär.

Panzer IV dilihat dalam perkhidmatan di semua teater pertempuran yang melibatkan Jerman dan merupakan satu-satunya kereta kebal Jerman yang kekal dalam pengeluaran sepanjang perang. Panzer IV menerima pelbagai peningkatan dan pengubahsuaian reka bentuk, bertujuan untuk mangatasi kereta kebal baru sekutu. Secara amnya, melibatkan peningkatan perisai perlindungan Panzer IV dan menaik taraf senjata.

Panzer IV sebahagiannya digantikan oleh kereta kebal serdahana Panther, yang diperkenalkan untuk menentang kereta kebal T-34 Soviet, walaupun Panzer IV terus komponen dalam formasi perisai Jerman sehingga akhir perang. Panzer IV merupakan kereta kebal yang paling banyak dieksport dalam perkhidmatan Jerman, dengan kira-kira 300 yang dijual kepada sekutu Jerman seperti Finland, Romania, Sepanyol dan Bulgaria. Selepas perang, Syria memperoleh Panzer IV dari Perancis dan Czechocslovakia, yang menyaksikan pertempuran pada Perang Enam Hari 1967. 8,533 Panzer IV dari semua versi dibina semasa Perang Dunia Kedua. 

Sejarah Pembangunan
Asal
Kereta kebal Panzer IV merupakan hasil jeneral Jerman dan pencipta teori pertempuran perisai Heinz Guderian.Spielberger (1972), p. 69 Dalam konsep, ia bertujuan sebagai kereta kebal penyokong bagi kegunaan menentang musuh, meriam anti kereta kebal dan pertahanan berkubu.Caballero & Molina (2006), p. 5 Sebaik-baiknya, setiap batalion keret akebal dalam division Panzer memiliki tiga kompeni Panzer III sederhana dan satu kompeni Panzer IV berat.Perrett (1999), p. 4 Pada 11 Januari 1934, tentera Jerman telah mengeluarkan spesifikasi bagi "traktor sederhana", dan mengeluarkannya kepada beberapa kompeni pertahanan. Untuk menyokong Panzer III, yang akan dilengkapi dengan meriam anti-kereta kebal 37-milimeter (1.46 in), kenderaan baru itu akan memiliki howitzer 75-milimeter berlaras pendek (2.95 inci) sebagai meriam utama, dan telah ditetapkan had berat 24 tan (26.46 tan pendek). Pembangunan telah dijalankan di bawah nama Begleitwagen ("kenderaan pengiring"),Jentz (1997), p. 1 atau BW, bagi mengaburi tujuan sebenarnya, memandangkan Jerman masih teori terikat dengan Perjanjian Versailles.Spielberger (1972), p. 70 MAN, Krupp, dan Rheinmetall-Borsig setiap satunya membangunkan prototaip, dengan Krupp dipilih bagi pembangunan selanjutnya.Perrett (1999), p. 5

Pada asal kerangkanya direka dengan penggantungan "interleave" enam roda, tetapi Tentera Jerman meminda pilihan ini kepada sistem gantungan batang torsi. Ia membenarkan pesongan menegak yang lebih besar bagi rodajalan, ini bertujuan untuk meningkatkan prestasi dan keselesaan krew bagi kedua-dua di jalan raya dan di luar jalan.Simpkin (1979), p. 106 Walau bagaimanapun, disebabkan keperluan mendesak bagi kereta kebal yang baru ini, kedua cadangan tidak diterima, dan Krupp sebaliknya melengkapinya dengan sistem penggantungan spring daun double-bogie.

Prototaip memerlukan krew lima orang; kerangkanya mengandungi ruang enjin di belakang, dengan pemandu dan pengendali radio, yang juga bertugas sebagai penembak mesingan, yang duduk di bahagian hadapan kiri dan hadapan-kanan. Di turet, komander kereta kebal duduk di bawah bukaan bumbung, manakala juru tembak itu duduk di sebelah kiri bukaan meriam dan pemuat di sebelah kanan. Turet senget  ke sebelah kiri garis pusat kerangka, manakala enjin dipindahkan  ke kanan. Ini membolehkan aci tork untuk melepasi persimpangan asas putar, yang membekalkan kuasa elektrik bagi menggerakkan turet, sementara sambungan pada kotak transmisi yang dipasang di badan antara pemandu dan pengendali radio. Oleh kerana susun aturan simetri, sebelah kanan kereta kebal mengandungi sebahagian besar daripada ruang penyimpanan, yang telah diisi dengan loker peluru sedia diguna.

DIterima dalam perkhidmatan sebagai Versuchskraftfahrzeug 622 (Vs.Kfz. 622), pengeluaran bermula pada tahun 1936 di kilang Krupp-Grusonwerke AG di Magdeburg.de Mazarrasa (1994), p. 46

 Pautan luar 
The Restoration of a panzer IV in running condition to the Tank Museum of SAUMUR "FRANCE" 

Nota

Rujukan



Kategori:Kereta kebal Jerman Perang Dunia II
Kategori:Kereta kebal Jerman